stanford-oval/wikipedia huggingface dataset:
Sveavägen
Aiheesta muualla

Kuvia tai muita tiedostoja aiheesta Sveavägen Wikimedia Commonsissa
Sveavägenin eteläosaa Kulturhusetilta pohjoiseen katsottuna.
Näkymä Sveavägenillä etelää kohti vuonna 1960.
Sveavägenin pohjoisosaa lähellä Sveaplania, taustalla Wenner-Gren Center.
Ehdotus Sveavägenin leventämiseksi ja pidentämiseksi. Etualalla Tukholman kuninkaanlinna, sen takana Norrströmin takana aukio Gustav Adolfs torg, josta Sveavägen olisi johtanut pohjoiseen.
Tukholman keskusta, Sveavägenin eteläpää ja Klaratunneln Open Street Mapin kartassa vuodelta 2009.
Sveavägen vuonna 1931, näkymä Apelbergsgatanin risteyksestä pohjoiseen. Oikealla raitiovaunun takana näkyvän muita matalamman talon paikalle rakennettiin myöhemmin  matalan rakennuksen paikalle rakennettiin myöhemmin Thulehuset.
Metropol-Palais, Sveavägen 77 vuonna 1930.
Sveavägen Konserttitalon luota pohjoiseen nähtynä.
Muistolaatta paikalla, jossa Olof Palme murhattiin.
Käännös suomeksi
Sylviuksen akvedukti

Ihmisen aivokammiot: Sivukammiot vaaleansinisellä, Monron aukot sinisellä, kolmas kammio keltaisella, Sylviuksen akvedukti punaisella, neljäs kammio violetilla ja selkäytimen keskuskanava vihreällä.
Sylviuksen akvedukti on keskiaivojen läpi kulkeva ohut kanava, jonka kautta aivo-selkäydinneste kulkeutuu muista aivokammioista neljänteen aivokammioon.
Kanavan on ilmeisesti ensimmäisenä tieteelle kuvannut Galenos toisella vuosisadalla.
Aiheesta muualla

Kuvia tai muita tiedostoja aiheesta Sylviuksen akvedukti Wikimedia Commonsissa
Sykloheksyyli-isosyanaatti

| Sykloheksyyli-isosyanaatti |
| --- | --- |


Tunnisteet
IUPAC-nimi:  Isosyanaattisykloheksaani
CAS-numero:  3173-53-3
PubChem CID:  18502
SMILES:  C1CCC(CC1)N=C=O
Ominaisuudet
Molekyylikaava:  C7H11NO
Moolimassa:  125,168 g/mol
Sulamispiste:  < -80 °C
Kiehumispiste:  171 °C
Tiheys:  0,96 g/cm3
Liukoisuus veteen:  Reagoi veden kanssa
Sykloheksyyli-isosyanaatti (C7H11NO) on isosyanaatteihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä.
Ominaisuudet

Huoneenlämpötilassa sykloheksyyli-isosyanaatti on väritöntä ja pistävänhajuista nestettä. Yhdiste reagoi veden, alkoholien, ammoniakin ja amiinien kanssa. Kuumennettaessa se voi hajota vetysyanidia muodostaen. Sykloheksyyli-isosyanaatti muodostaa dimeerejä ja trimeerejä varastoitaessa. Reaktiota katalysoi 1,3-bis-t-butyyli-4,5-dihydroimidatsol-2-ylideeni. Sykloheksyyli-isosyanaatti on myrkyllistä ja ärsyttää silmiä aiheuttaen kyynelvuotoa.
Valmistus ja käyttö

Tyypillisin tapa valmistaa sykloheksyyli-isosyanaattia on sykloheksyyliamiinin ja fosgeenin välinen reaktio.
Sykloheksyyli-sisosyanaatista voidaan valmistaa maatalouskemikaaleja kuten heksatsinonia. Siitä voidaan valmistaa myös eräitä lääkkeitä kuten asetoheksamidia, glibenklamidia, glipitsidiä, glikvidonia ja lomustiinia.
Sypalettos

| Sypalettos> Συπαληττός.Sijainti |
| --- | --- |
 Sypalettos
Koordinaatit:  38°4′19″N, 23°45′35″E
Valtio:  Kreikka
Paikkakunta:  Metamórfosi, Pohjois-Ateena, Attika
Historia
Tyyppi:  demos
Perustettu:  508 eaa.
Kulttuuri:  antiikin Kreikka
Alue:  Attika
Kaupunki:  Ateena
Fyle:  Kekropis
Trittys:  mesogeios
Demonyymi:  Sypalēttios (Συπαλήττιος)
Bulen jäseniä:  2
 :  ei tiedossa (vsta 224 eaa.)
Infobox OKNimi-testi OK: 
Sypalettos (m.kreik. Συπαληττός, Sypalēttos, lat. Sypalettus) oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Sypalettoksen oletetaan sijainneen Ateenan pohjoispuolella. Se sijoitetaan suunnilleen nykyisen Metamórfosin kaupungin tienoille.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Sypalēttios (Συπαλήττιος).
James Joseph Sylvester

James Joseph Sylvester
James Joseph Sylvester (1814–1897) oli englantilainen matemaatikko. Hän vaikutti merkittävästi matriisilaskennan, lukuteorian ja kombinatoriikan kehitykseen.
Sylvester oli juutalainen. Hän kävi koulunsa Lontoossa ja Liverpoolissa ja opiskeli Cambridgen yliopistossa. Siellä hänelle ei kuitenkaan voitu myöntää uskontonsa takia tutkintoa, joten Sylvester valmistui Irlannissa Trinity Collegesta. Kun teologiset vaatimukset poistettiin, Cambridge myönsi Sylvesterille maisterin arvon. Hänestä tuli fysiikan professori Lontoon University Collegeen ja vuonna 1841 matematiikan professori Amerikkaan Virginian yliopistoon. Neljän vuoden kuluttua hän palasi Englantiin ja kouluttautui asianajajaksi. Vuonna 1855 hän pääsi Woolwichin kuninkaalliseen sotakorkeakouluun matematiikan professoriksi. Siinä virassa viettämänsä 15 vuoden aikana hän teki merkittävimmät matemaattiset teoksensa. 1880-luvulla hänestä tuli geometrian professori Oxfordin yliopistoon.
Sylvester otaksui Sylvesterin–Gallain lauseen, jonka Tibor Gallai myöhemmin todisti. Hän konstruoi ensimmäisiä esimerkkejä Hadamardin matriisista.
Royal Society myönsi Sylvesterille Copley-mitalin vuonna 1880. Vuonna 1901 Society perusti Sylvesterin mukaan nimetyn Sylvester-mitalin.
Kirjallisuutta

Bell, Eric T.: Men of Mathematics.  Simon & Schuster, 1965.  ISBN 0-671-62818-6
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Australia  Alankomaat 
Tieteilijät:  CiNii  MathSciNet  Mathematics Genealogy Project  zbMATH 
Henkilöt:  Deutsche Biographie  DDB  Trove 
Muut:  SNAC  IdRef
Syklandelaatti

| --- | --- |

Syklandelaatti
Systemaattinen (IUPAC) nimi
(3,3,5-trimetyylisykloheksyyli) 2-hydroksi-2-fenyyliasetaatti
Tunnisteet
CAS-numero: 456-59-7
ATC-koodi: C04AX01
PubChem CID: 2893
DrugBank: DB04838
Kemialliset tiedot
Kaava: C17H24O3 
Moolimassa: 276,362
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 55–56.5 °C 
Kiehumispiste: 192–194 °C (14 mmHg)
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Syklandelaatti (C17H24O3) on mantelihapon estereihin kuuluva orgaaninen yhdiste. Yhdistettä voidaan käyttää lääketieteessä verisuonisairauksien ja migreenin hoitoon.
Ominaisuudet ja käyttökohteet

Huoneenlämpötilassa syklandelaatti on väritöntä kiteistä ainetta. Se on veteen liukenematonta, mutta liukenee moniin orgaanisiin liuottimiin kuten metanoliin, etyyliasetaattiin, asetonitriiliin, kloroformiin ja tolueeniin.
Syklandelaatti lamaa sileää lihaskudosta ja tämä on seurausta kalsiumkanavien salpautumisesta. Tämä laajentaa verisuonia. Aine estää myös eräitä entsyymejä kuten fosfodiesteraasia, kolesterolin biosynteesissä tarvittavaa HMG-CoA-reduktaasia ja aldoosireduktaasia. Yhdistettä voidaan käyttää eräiden verisuonitautien kuten arterioskleroosin ja Raynaudin oireiden hoitoon. Sitä on tutkittu myös migreenin hoidossa, joskin tulokset ovat ristiriitaisia. Sitä on myös tutkittu vanhuksilla nootropiinina. Tässäkin tarkoituksessa teho on kyseenalainen. Lääkeaine ei ole hyväksytty Yhdysvalloissa ja Kanadassa, mutta on käytössä muun muassa useissa Euroopan maissa.
Haittavaikutukset

Syklandelaatti on kohtuullisen hyvin siedetty lääkeaine ja haittavaikutukset ovat yleensä lieviä. Mahdollisia haittavaikutuksia voivat olla ruuansulatuskanavan oireet, hikoilu, ihon kuumotus, päänsärky ja huimaus.
Valmistus

Syklandelaattia valmistetaan esteröinällä mantelihappoa ja 3,3,5-trimetyylisykloheksanolia happamien katalyyttien läsnä ollessa.
Sybrita

| Sybrita> Σύβριτα |
| --- | --- |
 Sybritan arkeologista aluetta.
Sijainti
 Sybrita
Koordinaatit:  35°15′31″N, 24°38′21″E
Valtio:  Kreikka
Paikkakunta:  Thrónos, Sývritos, Amári, Réthymno, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Aiheesta muualla
  Sybrita Commonsissa 
Infobox OKNimi-testi OK: 
Sybrita (m.kreik. Σύβριτα; myös Sibrytos/Sibyrtos/Subrita/Subritos, Σίβρυτος/Σίβυρτος/Σούβριτα/Σούβριτος) oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi nykyisen Amárin kunnan alueella lähellä nykyistä Thrónoksen kylää.
Maantiede

Sybritan poliksen akropoliina eli yläkaupunkina ja linnavuorena toimi nykyinen Kefálan kukkula, joka sijaitsee heti Thrónoksen kylän luoteispuolella ja jonka korkeus on noin 618 metriä merenpinnasta laskettuna. Suurimmillaan hellenistisellä kaudella kaupunki levittäytyi kukkulalta koilliseen kohti nykyistä Klisídin kylää ja lounaaseen kohti nykyisiä Agía Foteinín ja Gennán kyliä.
Sybritan kaupunkivaltion hallussa olleen alueen kooksi on arvioitu noin 25–100 neliökilometriä. Kaupunki hallitsi nykyistä Amárin laaksoa ja Idavuoren länsipuolista reittiä saaren pohjoisrannikon ja etelärannikon tasangon eli nykyisen Messarán tasangon välillä. Kaupungin ainoana satamana toimi saaren etelärannikolla sijainnut Sulia, eikä sillä ollut satamaa pohjoisrannikolla. Sybritan alue oli jo antiikin aikana viinintuotantoaluetta.
Historia

Sybritan paikka on ollut asuttu viimeistään minolaisen kauden lopulla kaudella LM IIIC. Kaupungin nimi esiintyy ilmeisesti jo lineaari-A- ja lineaari-B-kirjoituksissa muodossa SU-KI-RI-TA. Kaupungin nimi viittaa villikarjuihin.
Sybritan historiasta tiedetään vain vähän, ja se mainitaan vain harvoin antiikin kirjallisuudessa tai piirtokirjoituksissa. Kaupunki kukoisti kaupankäynnin kannalta edullisen sijaintinsa ansiosta myöhäisellä arkaaisella kaudella ja klassisella kaudella ja edelleen hellenistisellä kaudella ja vielä roomalaisella kaudella 200-luvulla jaa. Kaupunki löi omaa aiginalaisen mallin mukaista hopearahaa noin vuosina 380–280/270 eaa. Sybrita ja Gortyn olivat liitossa 200/100-luvulla eaa., ja saattoivat muodostaa sympoliteian jo 300-luvulla eaa. Kaupungin kansalaisesta käytettiin etnonyymejä Sybritios (Συβρίτιος) ja Sibrytios (Σιβρύτιος).
Kaupungin paikka säilyi asuttuna Kreetan ensimmäiselle bysanttilaiselle kaudelle saakka. Nykyinen Sývritoksen kunnallisyksikkö, entinen itsenäinen kunta, on saanut nimensä kaupungista.
Rakennukset ja löydökset

Kaupungin akropolis on ollut ympäröity muurein, joiden osia on löydetty kukkulan huipulta ja sen rinteistä. Erityisesti muureja on löydetty niiden itäsivulta. Muurit on ajoitettu pääosin arkaaiselle ja hellenistiselle kaudelle. Muureissa on ollut ainakin kaksi porttia, toinen koillis- ja toinen lounaissivulla. Asuinkorttelit sijaitsivat pääosin kukkulan etelä- ja lounaisrinteissä tätä varten rakennetuilla pengerryksillä. Löydetyt asuinrakennukset on pääosin ajoitettu hellenistiselle ja roomalaiselle kaudelle.
Akropoliilta on löydetty Dionysoksen temppeliksi tulkittu rakennus. Myös nykyisen Agía Foteinín kylän paikalla on ollut pyhäkkö. Nykyisen Thrónoksen kylän paikalta on löydetty suurikokoisten roomalaisaikaisten rakennusten jäänteitä. Kylän nykyisen kirkon paikalla on ollut varhaisen kristillisen kauden basilikakirkko, joka on ajoitettu 400-luvulle jaa.
Kaupungin hautausmaita on löydetty akropoliin lounaispuolelta läheltä nykyistä Gennáa sekä kukkulan pohjoispuolelta. Joitakin myöhäisantiikkisia hautoja on löydetty myös varhaisempien muurien sisäpuolelta, mikä kertoo siitä, että myöhäisvaiheessaan kaupunki kattoi entistä pienemmän alan.
Kaupungin paikalta on löydetty myös muun muassa geometrisen ja arkaaisen kauden keramiikan osia, arkaaisen ja klassisen kauden pienoisfiguriineja sekä klassisen kauden pronssiesineistöä. Kaupungin lyömissä rahoissa esiintyivät sen pääjumaluudet Dionysos ja Hermes sekä ilmeisesti myös Zeus ja Apollon.
Noin viisi kilometriä kaupungin paikasta lounaaseen on löydetty Hermes Kranaiokselle omistetun pyhäkön jäänteet. Sen oletetaan olleen Sybritan alueella.
Aiheesta muualla

Kuvia tai muita tiedostoja aiheesta Sybrita Wikimedia Commonsissa
Antiikin Sybritan akropolis eli nykyinen Kefálan kukkula.
Sybritan raunioita.
Sybritan raunioita.
Sybritan raunioita.
Symmetrinen ryhmä

Symmetrinen ryhmä, jota merkitään  S_{n}, on matematiikassa n-alkioisen joukon kaikkien permutaatioiden muodostama ryhmä. Toisin sanoen ryhmä kuvaa kaikki eri tavat järjestää n alkiota uudelleen. Ryhmässä on  n! alkiota (luvun n kertoma), ja ryhmän laskutoimitus on permutaatiokuvausten yhdistäminen.
S_{n}:n alkioille  \alpha  voidaan käyttää merkintää  \alpha ={\begin{pmatrix}1&2&...&n\\k_{1}&k_{2}&...&k_{n}\end{pmatrix}}, missä  \alpha (j)=k_{j},\ kun \ j=1,...,n.
Symmetrisen ryhmän aliryhmiä sanotaan permutaatioryhmiksi. Eräs merkittävä aliryhmä on alternoiva ryhmä  A_{n}.
Kirjallisuutta

Häsä, Jokke; Rämö, Johanna: Johdatus abstraktiin algebraan.  Helsinki:  Gaudeamus, 2015.  ISBN 978-952-495-361-0
Sylvester III

| Sylvester III |
| --- | --- |

Henkilötiedot
Koko nimi:  Johannes
Syntynyt: n. 1000 Rooma
Kuollut: 1063 Sabina
Paavi
Paavius alkoi:  13. tammikuuta 1045
Paavius päättyi:  10. maaliskuuta 1045
Edeltäjä:  Benedictus IX
Seuraaja:  Benedictus IX
Paavi Sylvester III (n. 1000–1063) oli paavina varsin sekavissa oloissa 13. tammikuuta 1045 – maaliskuulle 1045. Hänen oikea nimensä oli Johannes. Ennen paaviksi tuloaan hän oli Sabinan piispa.
Sylvester valittiin paaviksi rajujen ja pitkällisten riitojen jälkeen tammikuussa 1045. Myöhemmin häntä syytettiin lahjonnasta valintansa edistämiseksi, vaikka syytökset olivat mahdollisesti perättömiä. Hänen edeltäjänsä ja seuraajansa Benedictus IX julisti Sylvesterin pannaan ja palasi kolmen kuukauden päästä Roomaan karkottaen vastustajansa. Sylvester palasi piispaksi Sabinan hiippakuntaan. Joulukuussa 1046 Sutrumin kirkolliskokous riisti häneltä piispan ja papin virat ja käski lähettää hänet luostariin. Tuomio ilmeisesti peruttiin, koska Johannes jatkoi Sabinan piispana ainakin vuoteen 1062. Hänen seuraajansa mainitaan vuodelta 1063, mikä tarkoittaa, että Johanneksen on täytynyt kuolla tätä ennen.
Vaikka Sylvesterin asema paavina on kiistelty, ja jotkut pitävät häntä vastapaavina, hänen nimensä on Vatikaanin virallisessa paavien listassa. Samoihin aikoihin hallinneiden paavien Gregorius VI:n ja Klemens II:n tilanne on samalla tavalla epäselvä.
Pre-eksistenssi

Pre-eksistenssi tarkoittaa yksilön olemuksen olemassaoloa ennen ruumiiseen liittymistä. Käsitteeseen ei perinteisesti ole luettu mukaan jälleensyntymiseen liittyvää tilaa. Pre-eksistenssin käsitteen kautta on voitu ratkaista kuolemattoman sielun ja jälleensyntymisen kieltämisen yhteensovittamisen ongelma. Jotkut ajattelijat ovat olettaneet, että sielu on luotu erillään ruumiista ja se on ehkä asustanut henkimaailmassa ennen ihmisen syntymää. Joissain esoteerisissa hengellisissä koulukunnissa pre-eksistenssi nähdään jumalallisena kipinänä, joka laskeutuu aineeseen hengellisestä valtakunnasta, jotta se voisi oppia ihmiselämästä.
Šyn

Šyn (Шын, ”Totuus”) on Venäjällä Tuvan tasavallan pääkaupungissa Kyzylissä ilmestyvä tuvankielinen sanomalehti.
Ennen oman kirjoitusjärjestelmän luomista tuvalaiset käyttivät kirjakielenään mongolia. Šynin edeltäjiä olivat Tuvan kansantasavallan vallankumouspuolueen mongolin kirjaimistolla julkaisemat mongolinkieliset lehdet. Vuonna 1925 alkoi ilmestyä pienikokoinen Erh tšölöötei büh Tuva (”Vapautettu Tuva”), joka pian sai nimen Tuvagiin ünen (”Tuvan totuus”) ja vuonna 1930 nimen Tuva ardyn ünen (”Tuvalaisaratin totuus”). Lehti ilmestyi aluksi kerran ja myöhemmin kahdesti kuukaudessa, ja sen painos kasvoi 300–500 kappaleesta 2 500 kappaleeseen.
Latinalaiseen kirjaimistoon perustunut tuvan kirjoitusjärjestelmä otettiin käyttöön vuonna 1930, jolloin lehti muuttui viikkolehdeksi, sai tuvankielisen nimen Tuva arattyn šyny ja alkoi julkaista myös tuvankielistä aineistoa. Vuonna 1931 se siirtyi kokonaan tuvan kieleen ja sai nimen Šyn.
1930-luvulla Tuvaan perustettiin myös nuortenlehti, hallituksen ja parlamentin sanomalehti sekä aikakauslehdet politiikkaa, lapsia ja kaunokirjallisuutta varten. Lehdistön merkitys lisääntyi, sen sisältö muuttui yhä totalitaristisemmaksi, ja neuvostomallinen sensuuri otettiin käyttöön. Tiedotusvälineiden agendaan kuuluivat sosialismin rakentaminen ja siihen liittyneet teollistaminen, maatalouden kollektivisointi, ”kulttuurivallankumous” ja paimentolaisten siirtyminen kiinteisiin asutuksiin sekä Josif Stalinin ja Saltšak Tokan henkilökultti ja ”kansanvihollisten” paljastaminen. Vuonna 1938 alkaneissa vainoissa sai surmansa muun muassa Šynin ensimmäinen toimittaja Hovalyg Manlai-Baiyr.
Tuvan kieli siirrettiin vuonna 1943 kyrilliseen kirjaimistoon, ja Tuvan tasavalta liitettiin Neuvostoliittoon vuonna 1944. Šynistä tuli broadsheet-kokoinen kolmesti viikossa ilmestynyt aluelehti, jonka rinnalla julkaistiin venäjänkielistä Tuvinskaja pravdaa, tuvankielisiä nuoriso- ja lastenlehtiä sekä useita paikallislehtiä.
Šyn oli neuvostoajan loppupuolella NKP:n Tuvan aluekomitean sekä Tuvan ASNT:n korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 1970-luvun puolivälissä 16 000 kappaletta. Perestroikan aikana vuonna 1990 painos nousi 28 000:een.
Neuvostoliiton hajotessa vuonna 1991 Šyn jäi tasavallan parlamentin ja hallituksen äänenkannattajaksi. Se ilmestyy nykyään kahdesti viikossa A3-kokokoisena. Šynin kerrotaan olevan Tuvan suosituin sanomalehti. Sen painos oli 3 600 kappaletta vuonna 2020.
Aiheesta muualla

Lehden sivusto
Pravda Ukrainy

Pravda Ukrainy (Правда Украины, ”Ukrainan totuus”) oli Ukrainan pääkaupungissa Kiovassa ilmestynyt venäjänkielinen sanomalehti.
Lehti perustettiin vuonna 1938 nimellä Sovetskaja Ukraina (”Neuvosto-Ukraina”). Se irtautui ukrainankielisestä sisarlehdestään Radjanska Ukrajinasta vuonna 1943 ja sai seuraavana vuonna nimen Pravda Ukrainy. Toisen maailmansodan aikana vuosina 1941–1944 lehti ilmestyi Harkovassa, Saratovissa, Moskovassa ja Vorošilovgradissa.
Pravda Ukrainy oli Ukrainan kommunistisen puolueen keskuskomitean sekä Ukrainan SNT:n korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 530 000 vuonna 1974.
Lehti lakkautettiin väliaikaisesti elokuun 1991 vallankaappausyrityksen jälkeen. Siitä tuli myöhemmin riippumaton ja Ukrainan hallitukseen hyvin kriittisesti suhtautunut julkaisu, jolla oli suuri levikki. Pravda Ukrainy lakkasi talousvaikeuksien takia vuonna 2014.
Synti: Ajatuksin, sanoin ja töin

Synti: Ajatuksin, sanoin ja töin on uskontotieteilijä Ilkka Pyysiäisen kirja synnin käsitteestä. Teoksen on julkaissut WSOY vuonna 2005. Kirjassa käsitellään kristinuskon perinnettä synnistä kriittisesti.
Aiheesta muualla

Hanna Palovuori: Kaikki, mitä synnistä pitää tietää[vanhentunut linkki]. Helsingin sanomat 15.5.2005.
Tiina Mahlamäki: Monipuolinen keittokirja synnintekijöille. Agricola 31.5.2005.
Kristian Talvinen: Synnin raskas taakka (Arkistoitu – Internet Archive). Tieteessä tapahtuu 8/2005. (PDF)
Synoikismos

Synoikismos (m.kreik. συνοικισμός, ”yhdessä asuminen”) tarkoitti antiikin Kreikassa uuden kaupungin tai poliksen eli kaupunkivaltion perustamista yhdistämällä joukko varhaisempia asutuksia uudeksi kaupungiksi ja perustamalla sille uusi kaupunkikeskus. Yhdistetyt asutukset saattoivat olla kyliä tai varhaisempia poliksia, joista tuli uuden poliksen alaisia. Joskus yhdistäminen oli puhtaasti poliittinen toimenpide, eikä muuttanut asutuksen rakennetta, kun taas joskus siihen liittyi jopa väestönsiirtoja. Joskus termiä sympoliteia on käytetty samassa merkityksessä.
Esimerkkejä

Amastriin kaupungin perustaminen yhdistämällä Kromna, Kytoros, Sesamos ja Tieion Amastriin käskystä noin vuonna 300–290 eaa.
Ateenan poliksen muodostaminen yhdistämällä Attikan kylät esihistoriallisella ajalla, mahdollisesti nk. pimeiden vuosisatojen aikana. Mytologiassa yhdistämisen suoritti Theseus, ja Paroslainen kronikka ajoittaa sen noin vuoteen 1259/1258 eaa. Synoikismos selitti kaupungin nimen (Athēnai) monikollisen muodon. Yhdistämisen kunniaksi vietettiin Synoikia-juhlaa.
Kosin poliksen muodostaminen yhdistämällä varhaisemmat Astypalaia, Halasarna ja Kos Meropis vuonna 366/365 eaa.
Mantineian poliksen perustaminen yhdistämällä alueen neljä tai viisi kylää.
Megalopoliin poliksen perustaminen Peloponnesoksen uudeksi valtakeskukseksi yhdistämällä noin 39 aikaisempaa asutusta muun muassa Eutresiasta, Kynuriasta, Mainaliasta ja Parrhasiasta sekä Lakoniasta vuonna 371/370 eaa. (tai käytännössä vasta 368–361 eaa.).
Nikopoliin kaupungin perustaminen siirtämällä väkeä Aitolian, Akarnanian ja Epeiroksen kaupungeista, mukaan lukien Ambrakia, Anaktorion, Kalydon, Kassope ja Stratos, Octavianuksen käskystä vuonna 30 eaa.
Patrain poliksen muodostaminen yhdistämällä varhaisemmat Antheia, Aroe ja Mesatis pimeiden vuosisatojen aikana doorilaisvalloituksen jälkeen. Mytologiassa yhdistäminen tapahtui Patreuksen aikana. Synoikismos selitti kaupungin nimen monikollisen muodon.
Rhodoksen poliksen muodostaminen yhdistämällä varhaisemmat Ialysos, Kameiros ja Lindos vuonna 408/407 eaa.
Tegean poliksen muodostaminen yhdistämällä yhdeksän kylää tai demosta, Afeidantion, Ekhenidon, Fylakeon, Gareaton, Karya, Korythea, Manthyrea, Oiaton ja Potakhidai (Botakhidai), arkaaisella kaudella ennen vuotta 600 eaa.
Thessaloniken kaupungin perustaminen yhdistämällä Mygdonian alueen 26 varhaisempaa kaupunkia tai kylää, mukaan lukien Aineia, Khalestre, Kissos ja Therme, Kassandroksen käskystä noin vuonna 315 eaa.
Sykloheksyyliamiini

| Sykloheksyyliamiini |
| --- | --- |


Tunnisteet
CAS-numero:  108-91-8
PubChem CID:  7965
SMILES:  C1CCC(CC1)N 
Ominaisuudet
Molekyylikaava:  C6H13N
Moolimassa:  99,174 g/mol
Sulamispiste:  -17,7 °C
Kiehumispiste:  134,5 °C
Tiheys:  0,819 g/cm3
Liukoisuus veteen:  Liukenee hyvin veteen
Sykloheksyyliamiini eli aminosykloheksaani (C6H13N) on rengasrakenteinen sekundäärinen amiini. Yhdistettä käytetään orgaanisessa synteesissä ja korroosionestoaineena teollisuussovellutuksissa.
Ominaisuudet ja valmistus

Huoneenlämpötilassa sykloheksyyliamiini on väritöntä tai hieman kellertävää nestettä. Yhdiste liukenee hyvin veteen ja myös useisiin orgaanisiin liuottimiin. Emäksenä sykloheksyyliamiini on kohtalaisen voimakas.
Sykloheksyyliamiinin valmistamiseen on kaksi pääasiallista valmistustapaa. Sitä voidaan synteitsoida vedyttämällä aniliinia . Reaktiossa katalyytteinä voivat toimia jalometallit sekä koboltti ja nikkeli. Toinen synteeistapa on ammoniakin alkylointi sykloheksanolin avulla noin 220 °C:n lämpötilassa. Katalyytteinä tässä reaktiossa toimivat koboltti tai kalsiumsilikoaluminaatit. Molemmissa reaktioissa sivutuotteina voi muodostua disykloheksyyliamiinia.
Käyttö

Sykloheksyyliamiinia voidaan käyttää korroosionenstoaineena ja puhtaanapitoaineena teollisuussovellutuksissa kuten lämmitysvesikattiloissa. Polymeeriteollisuudessa yhdistettä käytetään polyamiinien polymeeriketjun kasvun pysäyttäjinä. Muita käyttökohteita ovat lukuisten yhdisteiden, kuten syklamaattien, väriaineiden, korroosionestoaineiden ja rikkaruohomyrkkynä käytettävän heksatsinonin valmistus.
Aiheesta muualla

Sykloheksyyliamiinin kansainvälinen kemikaalikortti